# Almindelig Platan

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Platan | ?

Platanens karakteristiske blade og frugter.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Proteales (Protea-ordenen)
Familie: | Platanaceae (Platan-familien)
Slægt: | Platanus (Platan)
Art: | Platanus x hispanica

Almindelig Platan (Platanus x hispanica) er et stort, løvfældende træ med en bred, kuppelagtig vækstform. Stammen er kort og svær, og hovedgrenene er tykke og vandrette. Barken er først bleggrøn med løse, hvide hår. Senere bliver den rødligt brun og glat. Så bliver den grålig med gule, grønne eller hvide felter, hvor barkflager er faldet af. Gammel stammebark er gråbrun med smalle furer. Knopperne er spredte og sidder dækket af den hule bladfod. De er ægformede og brune med en let krummet spids. Bladene er store og håndlappede med hel rand. Oversiden er blank og friskt grøn med lidt hår langs ribberne, mens undersiden er lysegrøn med mere tæt hårdække. Den korte stilk er brun med tæt hårlag. De hunlige blomsterstande sidder på lange, gennemvoksede stilke. Derfor ligner den modne frugtstand også kuglerunde klunker. Almindelig Platan sætter ikke modent frø herhjemme.

Ikke-synlige træk

Rodnettet består dels af en kerne af svære, dybtgående hovedrødder og dels af fint forgrenede smårødder, der ligger højt i jorden og når uden for kronens radius. Hårklædningen på skud og blade kan være meget generende for dem, der skal arbejde med træet. Platansygen, en svampesygdom, der kan dræbe hele træet, er på vej ind i Danmark. Arten kræver sommer varme og trives bedst i København eller i en sydvendt gård.

Størrelse

35 × 20 m (50 × 30 cm/år).

Hjemsted

Denne platan er en ældgammel krydsning fra Spanien, og den dyrkes i en enkelt klon kaldet 'London Plane'. Forældrearterne, P. occidentalis og P. orientalis, kan let forveksles, og de gror under de samme forhold: langs floder og mindre vandløb på veldrænende og mineralrig bund. Den første i det sydøstlige USA, og den anden i Syd- og Sydøsteuropa. Det kan ikke helt udelukkes, at sorten er en variant af P. orientalis, eller at vestenvinden har båret pollen fra USA til Spanien.

Platanen er en af de ældste, nulevende blomsterplanter, og den er kendt fra brunkullet.

## [redigér] Kilde

- Sten Porse: Plantebeskrivelser, DCJ 2003 (CD-Rom).

Hentet fra "http://da.wikipedia.org../../../a/l/m/Almindelig_Platan_b73b.html"

Kategorier: Taksonomisk beskrevet | Haveplanter | Træer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Català
- Česky
- Deutsch
- English
- Français
- Nederlands
- Polski
- Türkçe
- 中文